L 32/64 Den Europæiske Unions Tidende 6.2.2007 KOMMISSIONENS AFGØRELSE af 28. august 2006 om indgåelse af en aftale mellem Det Europæiske Atomenergifællesskab og Japan om samarbejde om anvendelse af kerneenergi til fredelige formål (2007/58/EURATOM) KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Atomenergifællesskab, særlig artikel 101, under henvisning af Rådets beslutning af 27. februar 2006 om godkendelse af indgåelsen af en aftale mellem Det Europæiske Atomenergifællesskab og Japan om samarbejde om anvendelse af kerneenergi til fredelige formål, og ud fra følgende betragtning: Aftalen mellem Det Europæiske Atomenergifællesskab og Japan om samarbejde om anvendelse af kerneenergi til fredelige formål bør godkendes - TRUFFET FØLGENDE AFGØRELSE: Artikel 1 Aftalen mellem Det Europæiske Atomenergifællesskab og Japans regering om samarbejde om anvendelse af kerneenergi til fredelige formål godkendes herved på Det Europæiske Atom- energifællesskabs vegne. Teksten til aftalen er knyttet til denne afgørelse. Artikel 2 Kommissæren for Energi foretager på Fællesskabets vegne den anmeldelse, der er fastsat i aftalens artikel 17, stk. 1. Udfærdiget i Bruxelles, den 28. august 2006 På Kommissionens vegne Andris PIEBALGS Medlem af Kommissionen